PATVIRTINTA

Lietuvos mokinių neformaliojo švietimo centro direktoriaus

2013 m. vasario 1 d. įsakymu Nr. R1-58

**NEAKIVAIZDINĖS JAUNŲJŲ POLITOLOGŲ MOKYKLOS**

**PROGRAMA**

**TIKSLAS**

Propaguoti moksleivių domėjimąsi politologija, suteikti ir pagilinti žinias šioje srityje. Skatinti pilietinį sąmoningumą, aktyvumą, pagarbą savo valstybei ir rūpestį jos gerove.

**UŽDAVINIAI**

Skatinti mokinius domėtis politikos mokslu. Formuoti supratimą apie politikos mokslus kaip apie instrumentų rinkinį, leidžiantį analizuoti politinius reiškinius.

Ugdyti pagarbą Lietuvos valstybei, domėjimąsi Lietuvos istorija bei šiuolaikiniais politiniais reiškiniais, skatinti pilietiškumą.

**DALYVIAI**

Šalies bendrojo ugdymo mokyklų 10**–**11 klasių mokiniai, besidomintys politologija, istorija, šių dienų politinėmis aktualijomis.

## DETALUS PROGRAMOS TURINYS

Neakivaizdinės jaunųjų politologų mokyklos programa apima profesionalių politologų, filosofų, sociologų, žiniasklaidos atstovų paskaitas, kurių metu bus suteikiamos esminės žinios apie valstybės sąrangą, institucijas ir jų veikimo principus, politinių reiškinių analizę, skatinant mokinius domėtis viešajame gyvenime vykstančiais reiškiniais ir įvykiais, ugdyti pilietinį aktyvumą, pagarbą savo tėvynei ir pilietinį sąmoningumą. Vyks filmų, susijusių su politiniais reiškiniais, tarptautiniais santykiais, peržiūra ir aptarimas, strateginiai, simuliaciniai žaidimai, imituojantys įvairių institucijų veiklą, rinkimus ir pan., diskusijos ir debatai įvairiais klausimais, ekskursijos į valstybines ir pilietines institucijas, susitikimai su įvairių sričių ekspertais.

Neakivaizdinė politologų mokykla ne tik suteiks žinių, būtinų kiekvienam išsilavinusiam žmogui, bet ir ugdys aktyvų, žingeidų, aplinkai neabejingą pilietį.

Politologų mokykla vienmetė. Per metus vyks 4 sesijos po 2 dienas.

**Politologų mokyklos mokymo programoje numatytas paskaitų ir praktinių užsiėmimų ciklas (48 val.).**

**I SESIJA**

**1 diena - „Įvadas į politikos mokslus“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Mokymų pristatymas | Lietuvos mokinių neformaliojo švietimo centras prisistatymas; Corp! RePublica pristatymas; mokymų programos pristatymas; saugos instruktažas. |
|  2. | Pagrindinės politinės sąvokos | Lietuvos valstybės sąranga; politinės sistemos sąranga; partinės sistemos sąranga; Lietuvos politinės sistemos charakteristikos; pagrindinės politikos mokslų disciplinos sąvokos. |
| 3. | Buvimas politologu: kuo rūpintis, kaip klausti ir kur ieškoti atsakymų? | Preliminarus turinys: mokslo prasmė; politikos mokslo objektas; politologijos santykis su kitais mokslais; politikos mokslų tikslas politinės socialinės tikrovės ištakos; kas padeda atsakyti į politikos mokslo klausimus. |
| 4. | Tarptautinių santykių įvadas | Įvadas į tarptautinių santykių teorijas; pagrindiniai tarptautinių santykių veikėjai; valstybės reikšmė tarptautiniuose santykiuose. |
| 5. | „Lietuva Europoje: ko, kodėl ir kaip siekiame?“ | Tikslas: aptarti pagrindinius Lietuvos europinės politikos principus, Lietuvos pirmininkavimo ES prioritetus ir jų svarbą valstybei bei visai ES.  |
| 6. | Kodėl nagrinėjant politiką reikia politinės teorijos? | Preliminarus turinys: Pristatyti pagrindines diskusijas vykstančias politinėje teorijoje. Akcentuoti jos reikšmę norint suprasti, nagrinėti šiandienos politinius įvykius. Supažindinti su keletu pagrindinių autorių ir jų mintimis.  |
| 7. | Ekskursija po Vilnių | Pažintinė, kultūrinė ekskursija po istorines Vilniaus senamiesčio vietas. |

**2 diena - „Žiniasklaida“**

|  |  |  |
| --- | --- | --- |
| **Nr.** | **Pamokos pavadinimas** | **Aprašymas** |
| 1. | Ekskursija į laikraščio redakciją | Žurnalistinio darbo proceso stebėjimas, diskusija su žurnalistais apie darbo specifiką. |
| 2. | Žurnalistika ir politika | Kviestinio dėstytojo paskaita apie žurnalistikos bei politikos mokslų santykį. |
| 3. | Žiniasklaida - įrankis daryti įtaką | Video reportažų peržiūra, diskusija apie žiniasklaidos panaudojimą interesams ginti.  |
| 4. | Kaip sąmoningai „vartoti“ žiniasklaidą? | Žurnalistų etikos principų svarba; etikos pažeidimų įtaką žiniasklaidos turiniui ir skaitytojui. |
| 5. | Šiandieninės žiniasklaidos galimybės | Masinės žiniasklaidos raida; šiuolaikinės žiniasklaidos bruožai; individo vieta šiuolaikinėje žiniasklaidoje. |
| 6. | Filmo peržiūra. Diskusija | Filmo susijusio su politiniais reiškiniais peržiūra, aptarimas bei namų darbų pristatymas. |

**II SESIJA**

**1 diena – „Tarptautiniai santykiai“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Namų darbu aptarimas. Diskusija Lietuvai/ ES aktualiais klausimais | Aptariami namų darbai susiję su tarptautinių įvykiu stebėjimu, žiniasklaidos pateikiamų aprašymu vertinimu. Trumpai prisimenama praėjusių mokymų medžiaga, supažindinama su naujos sesijos programa. |
| 2. | Lietuvos geopolitinės padėties specifika | Lietuvos geopolitinės padėties padėtis bei istorinė raida, jos specifiškumas. 1918 m. Lietuvos nepriklausomybės paskelbimas kaip geopolitinė anomalija.  |
| 3. | XXI a. kariniai konfliktai | XX a. pabaigos, XXI a. karinių konfliktų priežastys bei jų įtaka tarptautinei sistemai.  |
| 4. | Naujoji pasaulio tvarka | Globalizacijos samprata bei iššūkiai, naujų galios centrų iškilimas. |
| 5. | Ar tarptautinė politika tik didžiųjų valstybių žaidimo arena? | Mažųjų valstybių padėtis tarptautinėje sistemoje, virtualus galios didinimas. Šveicarijos pavyzdys. |
| 6. | Interaktyvus užsiėmimas "Lietuvos užsienio politikos partneris" | Darbas grupėse ruošiant pristatymą apie viena iš potencialių Lietuvos užsienio politikos partnerių; bendradarbiavimo teigiamų bei neigiamų aspektų aptarimas. |

**2 diena – „Europos sąjunga“**

|  |  |  |
| --- | --- | --- |
| 1. | Europos idėja | Tikslas – paaiškinti europinės tapatybės formavimąsi atsižvelgiant į esminius istorinius, kultūrinius, politinius lūžius. Ar Europa turi savo identitetą (kultūriniu, geografiniu požiūriu)? |
| 2. | ES veiklos mechanizmai(simuliacinis ES institucijų veikimo žaidimas) | Aiškiai ir suprantamai, naudojant inovatyvius metodus išdėstomas ES veikimo principas. Atskaitos taškas – Lietuvai aktualūs klausimai, kurie svarstomi ir nacionaliniu, ir europiniu lygiu. Simuliacija leidžia moksleiviams pamatyti, kaip Lietuva formuoja savo poziciją (URM, VESK), kaip ji atstovaujama COREPERUOSE (per Nuolatinę atstovybę), kaip patys opiausi klausimai pasiekia ir ministrų, ir ES vadovų tarybą. Tuo pat metu akcentuojamas ir ES institucijų sąveikos principas – kaip bendradarbiauja ES Parlamentas, Komisija ir Taryba, kokią vietą užima nacionalinės valstybės. Liečiamas klausimas ar tikrai ES primeta savo žaidimo taisykles, nepalikdama erdvės nacionalinei politikai. |
| 3. | Euroskepticizmas – naujas mados klyksmas? | Pateikiamos populiariausios ir dažniausiai žiniasklaidoje pasirodančios eurospekticizmo žinutės, moksleiviai mokomi jas atpažinti, pristatomi Lietuvos politikai, kurie yra eurospektiški ir proeuropietiški, siekiant, kad moksleiviai susidarytų geresnį vaizdą apie Lietuvoje vyraujantį požiūrį į ES. Aptariamas Vakarų valstybių euroskepticizmas – Prancūzijos ir Didžiosios Britanijos (bei kitų valstybių) atvejai. Piliečių pozicija – ar tikrai verta ignoruoti pasaulio tendencijas, kad tik stiprūs regionai, o ne nacionalinės valstybės bus ateities žaidėjai? |
| 4 – 5. | ES galimybės jaunimui | Ekskursija į Europos Komisijos atstovybę Lietuvoje, susitikimas su darbuotojais, jaunimo projektų pristatymas. |
| 6. | Iššūkiai ES = iššūkiai Lietuvai? | Dėmesys skiriamas ES aktualijoms, taip pat paliečiama žiniasklaidos mėgstama tema apie ribotas mažų valstybių galimybes dalyvauti ES sprendimų priėmimo procese. Moksleiviai provokuojami diskusijai apie ES lyderius: asmenybės ar politikai? Žvaigždės ar intelektualai? „Eurovizijos“ laimėtojai ar kruopštūs biurokratai? Kas valdo ES mechanizmą ir ES piliečių širdis? Ar žmonių susidomėjimas monarchijomis reiškia, kad ES galėtų turėti į monarchą panašų valdovą? Laisva diskusija. |

**III SESIJA**

**1 diena - „Politinė teorija“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Kas yra žmogus?  | Trumpų tekstų analizė, diskusija. Pristatomi klasikų veikalai ir jų požiūris į žmogų. Siejama su žmogaus politiškumu, atsakomybe prieš kitą. Autoriai: Platonas, Aristotelis, Šv. Augustinas. |
| 2. | Moralė ir politika | Kviestinio lektoriaus prof. dr. Alvydo Jokubaičio paskaita apie politikos ir moralės santykį. |
| 3.  | Moralinis apsisprendimas | Situacijų analizė – diskusija pagal M. Sandelo paskaitas. Nagrinėjama kaip žmonės renkasi elgtis vienoje ar kitoje situacijoje, ieškoma pasirinkimo priežasčių. Siejama su tauta, valstybe. |
| 4. | Valstybė – XXI amžiuje | Diskusija apie valstybingumą dabar, per politinės teorijos prizmę. Kaip gali sąveikauti žmogus ir valstybė/bendruomene bei koks modelis gali būti siūlomas. Svarstomos laisvės, atsakomybės, abejingumo temos. |
| 5. | Politinė teorija kasdienybėje | Parodyti kodėl paprastiems kasdieniniams reiškiniams suprasti reikalinga politinė teorija. Politinis vartojimas. Polkultūros, medicinos sąryšiai su politika.  |
| 6. | Ką reiškia būti lietuviu? | Situacinis žaidimas – diskusija. Apie skirtingus įsivaizdavimus, kas gali būti suprantama lietuvybe, diskusija apie pilietybės sąvoką, emigraciją, patriotizmą. |

**2 diena - „Politikos mokslai“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Namų darbų aptarimas. Diskusija Lietuvai/ ES aktualiais klausimais | Mokinių namų darbų rezultatų aptarimas; interaktyvi diskusija apie aktualius Lietuvos, Europos, pasaulio politinius procesus. |
| 2. | Žmogus politikoje: pilietis, politikas ir individas | Paskaita – diskusija. Apie politinį veiksmą kalbama iš metodologinio individualizmo perspektyvos. Klausiame apie istoriškai reikšmingas asmenybės Lietuvoje ir bandoma parodyti, kaip jie iškilo kaip politikai ir kodėl reikšmingi kaip politikai. Rodomos skirtingos veikimo politikoje formos. Reziumė: Kiekvienas pilietis gali tapti politiku, tačiau ne kiekvienas gali būti geru politiku. Kita perspektyva – būti individu, kuris manipuliuojamas ir tėra statistinis vienetas. |
| 3. | Politinės institucijos: kodėl elgiamės taip, kaip elgiamės | Diskusija. Apie politinį veiksmą kalbama iš metodologinio holizmo perspektyvos – individas yra veikiamas skirtingų institucijų, kurios “įrėmina” jo elgesį. Siekiama parodyti, kaip mes esame veikiami ir kokias pasekmes tai sukelia. |
| 4. | Politologo paskaita-dikusija | Kviestinio lektoriaus dr. Ainės Ramonaitės paskaita apie socialinės Sąjūdžio ištakas. |
| 5. | LR Seimo simuliacija | Interaktyvus užsiėmimas. Pirmosios pamokos metu paskirstomi vaidmenys, paaiškinamos taisyklės, formuojamos koalicijos, renkami pareigūnai. |
| 6. | LR Seimo simuliacija | Interaktyvus užsiėmimas. Antrosios pamokos metu bandoma priimti įstatymą. |
| 7. | Politikos mokslo tyrimas | Užduotis. Aiškinama, kaip daromi tyrimai politikos moksluose, kokie metodai naudojami ir kaip juos suprasti. Paskiriama namų darbų. |

**IV SESIJA**

**1 diena – „Lietuvos pirmininkavimas ES“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Namų darbų aptarimas. Diskusija Lietuvai/ ES aktualiais klausimais | Aptariami mokinių namų darbai, tai su kokiais sunkumais susidūrė besiruošdami mokymams. Oksfordo debatai pasiruoštomis temomis. |
| 2. | Lietuvos pirmininkavimas ES Tarybai 2013 m. – iššūkis ar plačios galimybės? | Pristatomas pirmininkavimo mechanizmas, pasiruošimo procesas, moksleiviai kviečiami siūlyti savo idėjas. Galimas susitikimas su žmonėmis, kurie yra numatyti pirmininkauti įvairių sudėčių taryboms – kokių žinių ir pasirengimo reikia, norint vadovauti ES valstybių klubui? |
| 3-5. | Strateginis žaidimas„Lietuvos pirmininkavimo prioritetai“ | Interaktyvaus užsiėmimo metu moksleiviai turės rasti galimus kelius Lietuvos užsibrėžtiems interesams pirmininkavimo laikotarpiui įgyvendinti. |

**2 diena – „Pilietinis veiksmas“**

|  |  |  |
| --- | --- | --- |
| **Nr.** | **Užsiėmimo pavadinimas** | **Aprašymas** |
| 1. | Pilietinis veiksmas | Pilietinio veikimo formos ir lygmenys, istoriniai Lietuvos ir pasaulio pavyzdžiai (paskaita - diskusija). |
| 2. | Kaip pilietinės iniciatyvos idėja tampa realybe? | Susitikimas su sėkmingų pilietinių iniciatyvų organizatoriais.  |
| 3. | Mokinių projektų pristatymas | Mokinių pilietiškumo projektų atliktų per visą mokymų laikotarpį pristatymas. |
| 4.  | Mokinių pamoka | Visų dalyvių kartu organizuojama pamoka mums apie tai, kas jiems patiems labiausiai rūpi. |
| 5. | Mokymų aptarimas | Pastabos mums, apibendrinimas, dovanos, kompendiumų dalinimas. |
| 6. | Socializacija – pabūkime kartu | Mokymų užbaigimas neformalioje aplinkoje. Liaudies dainų pasidainavimas, šokių pamoka. |

**DARBO FORMOS**

Programoje numatyti teoriniai ir praktiniai užsiėmimai, savarankiškos užduotys, ekskursijos ir kultūrinė programa.

**ATSISKAITYMO FORMOS**

Namų darbų užduotys – suorganizuoti pilietinę akciją savo mokykloje/mieste, stebėti Lietuvos politinę situaciją, fiksuoti su ja susijusias žinias, straipsnius, paruošti baigiamąjį pristatymą savo pasirinkta tema.

**NUMATOMAS REZULTATAS**

Mokiniai įgis esminių politologinių žinių, gebėjimą stebėti ir analizuoti politinius įvykius, supratimą apie tai kaip veikia žiniasklaida, pagrindus savo nuomonei formuoti. Išsiugdys gebėjimą diskutuoti ir argumentuoti savo nuomonę.

Mokyklos vadovės – Lietuvos mokinių neformaliojo švietimo centro metodininkė Rasa Rutkauskienė, el. paštas rasa.rutkauskiene@lmnsc.lt tel. pasiteiravimui (8 5) 2671930, VU TSPMI studentų korporacijos RePublica narė Austėja Tamulaitytė austeja.tamulaityte@gmail.com

Mokslinis konsultantas – VU TSPMI direktorius, profesorius, socialinių mokslų daktaras Ramūnas Vilpišauskas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_